মাদার টেরিজা
মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো
১৯৪১ খ্রিষ্টাব্দে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো চতুর্দশ দলাই লামার সহকারী শিক্ষক ও ১৯৫৩ খ্রিষ্টাব্দে কনিষ্ঠ শিক্ষক বা য়োংস-'দ্জিন () হিসেবে দায়িত্ব লাভ করেন। ১৯৫৪ খ্রিষ্টাব্দে চতুর্দশ দলাই লামার মাও সে তুংয়ের সঙ্গে সাক্ষাতকালে তিনি তাঁকে সঙ্গ দেন এবং ১৯৫৯ খ্রিষ্টাব্দে দুইজনে একসঙ্গেই ভারত পালিয়ে যান। ভারতে তিনি বক্সা, ডালহৌসি, ধর্মশালা, বুদ্ধগয়া ও কর্ণাটকের তিব্বতী উদ্বাস্তুদের শিক্ষাদান করেন। তিনি ফ্রান্স, ইংল্যান্ড, জার্মানী প্রভৃতি বিভিন্ন ইউরোপীয় দেশে যাত্রা করে ধর্মশিক্ষা প্রদান করেন। ১৯৬৬ খ্রিষ্টাব্দের ইউরোপ যাত্রায় তিনি চতুর্দশ দলাই লামার নির্দেশে ভাটিক্যান সিটি যাত্রা করে পোপ ষষ্ঠ পলের সঙ্গে সাক্ষাত করেন।